ຜູ້ນຳກຸ່ມຕາລີບານ ສົ່ງສຽງຂໍ້ຄວາມ ໂຕ້ແຍ້ງ ວ່າ ຕົນບໍ່ໄດ້ ຖືກຂ້າຕາຍ
ນາຍ Mullah Akhtar Mansour ໄດ້ເນັ້ນຢ້ຳວ່າ ຜູ່ກ່ຽວແມ່ນ "ປອດໄພ ແລະ ສຸຂະພາບດີ" ແລະ ປະຕິເສດ ຕໍ່ຂໍ້ກ່າວອ້າງທີ່ວ່າ ການນຳຂອງກຸ່ມ ເກີດການແຕກແຍກກັນ.
ກຸ່ມຕາລີບານ ຂອງອັຟການິສຖານ ໄດ້ເວົ້າອອກມາ ເມື່ອວັນເສົາ ວານນີ້ ທີ່ປາກົດວ່າ ເປັນສຽງຂອງຜູ້ນຳສູງສຸດຂອງກຸ່ມ ຄືນາຍ Mullah Akhtar Mansour ຊຶ່ງຜູ້ກ່ຽວ ໄດ້ຕອບໂຕ້ຕໍ່ການກ່າວ ອ້າງວ່າ ຕົນຖືກຂ້າຕາຍ ໃນການຍິງສູ້ລົບກັນ ເມື່ອຕົ້ນອາທິດນີ້ ໂຄສົກຂອງກຸ່ມຕາລີບານ ນາຍ Zabihulla Mujahid ໄດ້ໂອ້ລົມ ກັບວີໂອເອ ທີ່ໄດ້ບັນທຶກໄວ້ ໄລຍະ 14 ນາທີນັ້ນ ວ່າ ຫົວໜ້າກຸ່ມຕາລີບານ ໄດ້ເວົ້າວ່າ ຕົນແມ່ນ  ແລະ ໄດ້ປະ ຕິເສດຊ້ຳແລ້ວຊ້ຳອີກ ຕໍ່ຂ່າວລືຕ່າງໆ ກ່ຽວກັບການເສຍຊີວິດຂອງຕົນ ແລະ ຄວາມແຕກ ແຍກກັນ ໃນການນຳຂອງຕາລີບານ ຜູ້ກ່ຽວກ່າວອີກວ່າ ລັດຖະບານກາບູລ ແລະອົງການ ສືບລັບຂອງຕົນ ໄດ້ເປີດສາກການໂຄສະນາຊວນເຊື່ອ ເພື່ອໃສ່ຮ້າຍ ແລະ ແບ່ງແຍກກຸ່ມ ຕາລີບານ ນາຍ Mansour ໄດ້ຮຽກຮ້ອງໃຫ້ຖັນແຖວຂອງຕົນ ບໍ່ໃຫ້ເປັນຫ່ວງກ່ຽວກັບສະຫວັດດີ ການຂອງຕົນ ແລະ ບໍ່ໃຫ້ຫົວຊານຳອັນທີ່ຜູ້ກ່ຽວເອີ້ນວ່າ ການໂຄສະນາຊວນເຊື່ອ ທີ່ບໍ່ ມີມູນຄວາມຈິງນັ້ນ ຜູ້ກ່ຽວໄດ້ປະຕິຍານວ່າ ກຸ່ມຕາລີບານ ຈະສືບຕໍ່ທຳການຕໍ່ສູ້ຂອງຕົນ ຈົນກວ່າ ຈະກໍ່ຕັ້ງ  ຢູ່ໃນອັຟການິສຖານໄດ້